EkBass/fiwiki-20250220-pages-articles huggingface dataset:
Perivólia (Lárnaka)

Perivólia (, myös Pervólia, Περβόλια) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Perivólian kylä sijaitsee Kyproksen etelärannikolla noin yhdeksän kilometriä etelälounaaseen Lárnakasta ja noin viisi kilometriä lounaaseen Lárnakan kansainvälisestä lentoasemasta. == Lähteet == == Aiheesta muualla == Luokka:Kyproksen kylät Luokka:Lárnakan alueen asutut paikat
Pissoúri

Pissoúri () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Pissoúrin kylä sijaitsee Kyproksen lounaisrannikolla Páfoksen ja Limassolin puolessa välissä. Etäisyys Páfokseen on noin 30 kilometriä ja Limassoliin noin 34 kilometriä. Kylä on rakennettu noin 152 metrin korkeuteen merenpinnasta laskettuna. Kylä on ollut olemassa jo bysanttilaisella keskiajalla, ja sen nimi viittaa mahdollisesti alueen pihkantuotantoon. == Lähteet == == Aiheesta muualla == * Pissouri Village & Bay. Kylän turismisivusto. Luokka:Kyproksen kylät Luokka:Limassolin alueen asutut paikat
Psevdás

Psevdás () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Psevdáksen kylä sijaitsee Kyproksen sisäosissa noin 18 kilometriä länsiluoteeseen Lárnakasta. Kylä on ollut olemassa viimeistään 1400-luvulla. == Lähteet == Luokka:Kyproksen kylät Luokka:Lárnakan alueen asutut paikat
Psimolófou

Psimolófou () on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on (2011). Psimolófoun kylä sijaitsee noin 16 kilometriä lounaaseen pääkaupunki Nikosiasta. Se on rakennettu noin 330 metrin korkeuteen merenpinnasta laskettuna lähelle Pediaíos-jokea. Kylä on ollut olemassa jo keskiajalla. Sen nimi viittaa alueen Ópsimos-kukkulaan (Ópsimos Lófos). == Lähteet == == Aiheesta muualla == * Κοινοτικό Συμβούλιο Ψιμολόφου. Kylän verkkosivut. Luokka:Kyproksen kylät Luokka:Nikosian alueen asutut paikat
Pýrgos (Limassol)

Pýrgos () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Pýrgos, suomeksi ”Torni”, sijaitsee lähellä Kyproksen etelärannikkoa noin 13 kilometriä itään Limassolista. Se on rakennettu pohjoiseen päin nousevaan rinteeseen keskimäärin noin 85 metrin korkeuteen (alimmillaan 50 metrin ja ylimmillään 488 metrin korkeuteen) merenpinnasta laskettuna. Kylä on saanut nimensä siellä olleesta keskiaikaisesta tornista. == Lähteet == == Aiheesta muualla == * Κοινοτικό Συμβούλιο Πύργου Λεμεσού. Kylän verkkosivut. Luokka:Kyproksen kylät Luokka:Limassolin alueen asutut paikat
Tersefánou

Tersefánou () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Tersefánoun kylä sijaitsee Kyproksen kaakkoisosissa noin 14 kilometriä lounaaseen Lárnakasta. Se sijaitsee lähellä rannikkoa ja on rakennettu noin 50 metrin korkeuteen merenpinnasta laskettuna. Kylä on ollut olemassa keskiajalta lähtien. == Lähteet == == Aiheesta muualla == * Κοινοτικό Συμβούλιο Τερσεφάνου. Kylän verkkosivut. Luokka:Kyproksen kylät Luokka:Lárnakan alueen asutut paikat
Tími

Tími () on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on (2011). Tímin kylä sijaitsee Kyproksen lounaisrannikolla noin yhdeksän kilometriä kaakkoon Páfoksesta. Kylä on ollut olemassa viimeistään keskiajalta lähtien. Sen nimeä on kuitenkin selitetty muun muassa niin, että se palautuisi antiikin ajalle ja viittaisi Akhaian Dymen kaupunkiin, josta seudulle olisi tullut asuttajia. Rannikolla kylän lähellä sijaitsee Páfoksen kansainvälinen lentoasema. == Lähteet == Luokka:Kyproksen kylät Luokka:Páfoksen alueen asutut paikat
Trachóni (Limassol)

Trachóni () on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on (2011). Trachónin kylä sijaitsee Kyproksen eteläosissa noin kahdeksan kilometriä lounaaseen Limassolista. Pääosa kylästä on Ison-Britannian Akrotírin tukikohta-alueen puolella. Kylä on ollut olemassa keskiajalta lähtien. Vanhoissa kartoissa se esiintyy nimimuodossa Tracori. == Lähteet == == Aiheesta muualla == * Κοινοτικού Συμβουλίου Τραχωνίου - Community Council Trachoni. Kylän verkkosivut. Luokka:Kyproksen kylät Luokka:Limassolin alueen asutut paikat
Trachóni

Trachóni () voi viitata seuraaviin: * Trachóni, kylä Limassolin alueella Kyproksella * Trachóni, kylä Nikosian alueella Kyproksella
Troúlloi

Troúlloi () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Troúlloin kylä sijaitsee Kyproksen kaakkoisosissa noin 15 kilometriä pohjoiseen Lárnakan kaupungista. Se on rakennettu noin 120 metrin korkeuteen merenpinnasta laskettuna. Kylän oletetaan saaneen nimensä siitä, että sen ympäristön kukkulat muistuttavat kupoleita (troúllos). Alue on ollut asuttu jo antiikin ajalla, jolloin seudulla oli kaivoksia. == Lähteet == == Aiheesta muualla == * Κοινοτικό Συμβούλιο Τρούλλων. Kylän verkkosivut. Luokka:Kyproksen kylät Luokka:Lárnakan alueen asutut paikat
Tremithoúsa

Tremithoúsa () on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on (2011). Tremithoúsan kylä sijaitsee Kyproksen lounaisosissa noin neljä kilometriä pohjoiskoilliseen Páfoksesta. Se on rakennettu noin 270 korkeuteen (vaihdellen 150–500 metrin välillä) merenpinnasta laskettuna. Kylä on ollut olemassa keskiajalta lähtien. Se on oletettavasti saanut nimensä alueelle tyypillisestä tärpättipistaasista (Pistacia terebinthus). == Lähteet == == Aiheesta muualla == Luokka:Kyproksen kylät Luokka:Páfoksen alueen asutut paikat
Tsáda

Tsáda () on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on (2011). Tsádan kylä sijaitsee Kyproksen lounaisosassa noin kymmenen kilometriä koilliseen Páfoksesta. Se on rakennettu keskimäärin noin 600 metrin korkeuteen merenpinnasta laskettuna. Kylä ei ole ollut olemassa vielä keskiajalla. Sen nimeä on selitetty niin, että se olisi joskus siirretty ”hieman kauemmaksi” (tsa da) kyläläisiä häiriköinneistä turkkilaisista. == Lähteet == == Aiheesta muualla == Luokka:Kyproksen kylät Luokka:Páfoksen alueen asutut paikat
Voróklini

Voróklini ( tai Βορόκλινη) eli Oróklini (Ορόκληνη tai Ορόκλινη) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Voróklinin kylä sijaitsee Kyproksen kaakkoisosassa noin kahdeksan kilometriä Lárnakasta pohjoiskoilliseen. Kylän eteläpuolella sen ja merenrannan välissä sijaitsee Oróklinin järvi (Λίμνη Ορόκλινης, Límni Oróklinis), joka on suojeltu ja Natura 2000 -aluetta. == Lähteet == Luokka:Kyproksen kylät Luokka:Lárnakan alueen asutut paikat
Xylofágou

Xylofágou () on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011). Xylofágoun kylä sijaitsee Kyproksen kaakkoisosassa linnuntietä noin 18 kilometriä lounaaseen Famagustasta lähellä Ison-Britannian Dekéleian tukikohta-aluetta. == Lähteet == == Aiheesta muualla == * Κοινοτικό Συμβούλιο Ξυλοφάγου. Kylän verkkosivut. Luokka:Kyproksen kylät Luokka:Lárnakan alueen asutut paikat
Abhasian sota (1998)

Vuoden 1998 Abhasian sota tapahtui Galin alueella Abhasiassa, kun etniset georgialaiset kapinoivat Abhasian hallitusta vastaan. Sotaa kutsutaan joskus Abhasian kuuden päivän sodaksi. Puolisentoista vuotta ennen sotaa georgialaiset puolisotilaalliset joukot hyökkäilivät järjestelmällisesti venäläisten rauhanturvajoukkojen ja Abhasian armeijan kimppuun. Abhasialia sotaan osallistui 1500 sotilaan verran. Georgialaisten vahvuus oli arviolta noin 400 sissiä. == Tapahtumien kulku == Toukokuun alussa 300 georgialaista valkoisen legioonan sissiä siirtyi rajan yli Abhasian puolelle. Valkoisen legioonan sanotaan saaneen komennuksia Tamaz Nadareišvililta, joka oli Georgian hallituksen johtaja ja Georgian turvallisuusneuvoston jäsen. Georgialaisten lähteiden mukaan Georgian joukot saivat haltuunsa Saberion ja Khumuskurin kylät 2. ja 3. toukokuuta ja tappoivat kuusi abhasialaista sotilasta, kun Abhasian armeija yritti vallata kylät takaisin. Georgian parlamentin edustaja Germane Patsatsia kertoi 12. toukokuuta liittyvänsä kapinallisten joukkoon, joiden hän väitti vallanneen Galin alueen. 18\. toukokuuta georgialaiset tappoivat noin 12 abhasialaista poliisia yllätyshyökkäyksessä Repin kylässä. Seuraavana päivänä abhasialaiset joukot tekivät kostoksi hyökkäyksiä jotka johtivat 10–12 kuolemaan ja sissien perääntymiseen rajan yli. Seuraavina päivinä tapahtui pieniä yhteenottoja, kun Abhasian sisäministeriö lähetti 800 miestä Galiin. 22\. toukokuuta osapuolet allekirjoittivat aselevon, jota rikottiin heti seuraavana päivänä, kun Tskhirin kylässä tapahtuneessa taistelussa kuoli 4 ihmistä. Seuraavana kolmena päivänä tapahtui ankaraa taistelua ja ITAR-TASS ilmoitti 40 abhasialaisen sotilaan, 4 georgialaisen sotilaan, ja yli 20 georgialaisen siviilin kuolleen. 25\. toukokuuta Georgian ja Abhasian ulkoministerit allekirjoittivat uuden aseleposopimuksen, jonka piti astua voimaan kello 6:00, mutta taistelu jatkui: 26. ja 27. toukokuuta välisenä yönä abhasialaiset häätivät viimeiset georgialaiset sissit alueeltaan. == Jälkipyykki ja tappiot == Georgian oppositio syytti presidentti Eduard Ševardnadzea sodan häviämisestä, koska hän ei antanut sisseille armeijan tukea. Ševardnadze sanoi, että yksi syistä siihen, ettei armeijaa lähetetty oli se, että se ei ollut valmis taisteluun. Arviot tappioista vaihtelevat ja molemmilla osapuolilla on omat arvionsa: Georgian mukaan Abhasian mukaan Kaatuneet abhasialaiset yli 300 8 Kaatuneet georgialaiset 17 160 Haavoittuneet abhasialaiset n. 12 17 Haavoittuneet georgialaiset 24 – Arviolta 30 000 – 40 000 siviiliä joutui jättämään kotinsa. == Lähteet == Luokka:Abhasian historia Luokka:1998 Luokka:1900-luvun sodat Luokka:Neuvostoliiton jälkeiset konfliktit
Sudenhetkellä / Vantaan kokoinen yksinäisyys

”Sudenhetkellä / Vantaan kokoinen yksinäisyys” on Jannika B:n 3. maaliskuuta 2017 julkaistu tuplasingle. Kumpikaan kappaleista ei yltänyt listosijoituksiin. Kappaleet ovat kaksiosainen tarina, joka antaa äänen yksinäisyydelle ja samalla rohkeudelle. ”Sudenhetkellä” kappale kertoo rohkeudesta. "Ihmisen ei pitäisi esittää niin vanhaa, etteikö voisi pyytää toiselta apua". ”Vantaan kokoinen yksinäisyys” taas kertoo siitä kuinka paljon yksinäisiä ihmisiä Suomessa on. == Kappaleet == == Lähteet == Luokka:Vuoden 2017 kappaleet Luokka:Jannika B:n kappaleet
USS Augusta

USS Augusta voi tarkoittaa seuraavia Yhdysvaltain laivaston aluksia: *USS Augusta (1799), 14-tykkinen priki *USS Augusta (1861), siipiratasalus *USS Augusta (SP-946), puurunkoinen höyryjahti *USS Augusta (CA-31), Northampton- luokan raskas risteilijä *USS Augusta (SSN-710), Los Angeles -luokan ydinsukellusvene.
Sieninahkakoralli

Sieninahkakoralli (Sarcophyton glaucum) on nahkakoralleihin kuuluva pehmytkorallilaji. Kuten muut Sarcophyton-suvun lajit, sieninahkakoralli muistuttaa ulkonäöltään sientä. Se on yksi sukunsa laajimmalle levinneistä lajeista. Sitä tavataan Punaisestamerestä, Indopasifiselta merialueelta ja Etelä-Afrikan ympäriltä. pienoiskuva|vasen|Pyyntilonkerot sulkeutuneina. == Lähteet == Luokka:Korallieläimet
Ramona (valssi)

Ramona on musiikkikappale, joka on muodostunut monien levytysten kautta ikivihreäksi kevyen musiikin sävelmäksi sekä laulettuna että instrumentaaliesityksinä. Vuodelta 1927 peräisin olevan laulun on säveltänyt Mabel Wayne ja sanoittanut Tin Pan Alleyn tunnettu lauluntekijä L. Wolfe Gilbert. Alun perin valssitahtinen sävelmä tuli tunnetuksi Helen Hunt Jacksonin samannimiseen romaaniin perustuvan mykkäelokuvan Ramona (1928) yhteydestä: elokuvan markkinoimiseksi sen nimiosaa esittävä Dolores del Río levytti laulun gramofonilevylle. Näin ”Ramonasta” tuli maailman ensimmäinen elokuvan tunnuskappale. Laulua käytettiin myös Henry Kingin uudelleenfilmatisoinnissa, äänielokuvassa vuodelta 1936. Mabel Wayne tunnetaan maailman ensimmäisenä naispuolisena hittikappaleiden säveltäjänä, jonka ensimmäinen hitti oli ”Don’t Wake Me Up, Let Me Dream”. ”Ramonan” tunnetuimpiin levytyksiin kuuluu Louis Armstrongin versio vuodelta 1953. Sen sovitus ei ole valssi, vaan nelijakoinen foxtrot. Muita ”Ramonan” kansainvälisiä levyttäjiä ovat Paul Whitemanin yhtye, Jim Reeves sekä lauluduot Blue Diamonds ja The Everly Brothers. ==Ramona suomeksi== Kappale levytettiin suomeksi ensi kerran melko tuoreeltaan vuonna 1929. Berliinissä tehdyllä levytyksellä laulaa Heikki Tuominen sikäläisen Odeon-studio- orkesterin säestämänä. Suomenkieliset sanat siihen on tehnyt Reino Hirviseppä. Tämän sanoitusversion ovat levyttäneet Tuomisen lisäksi Georg Malmsten (1948), Jarkko Lehti (1980) ja Risto Nevala (1990). Tunnetumpi suomenkielinen teksti lauluun on Anja Eskonmaan käsialaa; se alkaa sanoilla ”Tullos mun kanssani vuoristoon”. Sen ovat levyttäneet muun muassa Olavi Virta (1953), Metro-tytöt (1959), lauluyhtye Neloset (1960), Leif Wager (1971), Teuvo Valo (1980) ja Henry Theel (1982). ==Lähteet== Luokka:Vuoden 1927 musiikki Luokka:Valssit Luokka:Yhdysvaltalaiset musiikkikappaleet
Väinö Komu

Väinö Paavali Komu (7. kesäkuuta 1928 Pyhäjärvi Ol – 9. joulukuuta 2013 Lahti) oli suomalainen kuvanveistäjä ja äidinkielenopettaja.Kuvataiteilijamatrikkeli : Väinö KomuVäinö Komu, Helsingin Sanomat Muistot 22.12.2013 Komu valmistui filosofian kandidaatiksi 1950 ja toimi äidinkielenopettajana 1953–1977. Hän kävi Lahden taideyhdistyksen piirustuskoulun 1955–1956 ja opiskeli Harjulan vapaaopiston kuvanveistoryhmässä 1955–1959. Komu käytti veistoksiensa materiaaleina pronssia, punasavea, puuta ja kiveä. Väinö Komun kirjallisessa tuotannossa keskeistä on hänen kotiseutunsa Pohjois-Pohjanmaalla. Komun voimakas kiinnostus kansanperinteeseen ja opinnoissa kansatieteeseen näkyy erityisesti hänen pääteoksessaan Heittopelto-Heittola. == Veistoksia == thumb|Suihkukaivoveistos Pyhäjärvisen työn kunniaksi Pyhäjärvellä (1991). * Laulupuu, Kankolan päiväkoti, Lahti 1986 * Pyhäjärvisen työn kunniaksi, Pyhäjärvi 1991 * Pikkusiili emonsa kanssa, Sirkkulan ala-aste, Salo 2006 * Tiedon ja taidon portaat, Tiirismaan koulu, Lahti 2009 == Kirjallista tuotantoa == * Ihmistä lähellä ; teksti Ulla Aartomaa ; valokuvat Teemu Töyrylä. V. Komu, Lahti 1990 * Heittopelto Heittola : talon ja suurperheen vaiheet 1836-1932. V. Komu, Lahti 1995 * Kun vielä jäheillä seelattiin : Kuivaniemen talonpoikaispurjehduksesta. Kuivaniemen kotiseutuyhdistys, Kuivaniemi 1999 * Matinniemen maakauppias 1858-1935. V. Komu, Lahti 2001 * Maalaispoikana 1930-luvulla. Väinö Komu, Lahti 2008 * Opintielle 1939. Väinö Komu, Lahti 2010 * Tyyntä ja myrskyä Tikannokalla. Väinö Komu, Lahti 2012 * Huutolaistytöstä pitokokiksi. Väinö Komu, Lahti 2013, Sylvi Niskasen (1901-1988) elämäkerta == Toimituksia == * Terttu Komun runoja, toimittanut Väinö Komu. 2005 * Anni Ruotsalainen : Omaa väkeä ja naapureita. Väinö Komu, Lahti 2007 == Lähteet == == Aiheesta muualla == * Päijät-Häme-wiki : Väinö Komu Luokka:Suomalaiset kuvanveistäjät Luokka:Suomalaiset opettajat Luokka:Vuonna 1928 syntyneet Luokka:Vuonna 2013 kuolleet
Koivuvaara

Koivuvaara on teollisuusalue Vantaan Hämeenkylässä. Koivuvaarassa sijaitsevat muun muassa Lehtipisteen, R-kioskin, Sanoma Traden ja Tamron pääkonttorit. Luokka:Hämeenkylä Luokka:Suomen teollisuusalueet
Uusmaalaisten marssi

Uusmaalaisten marssi () on Henrik Boreniuksen säveltämä ja Anders Theodor Lindhin ruotsiksi sanoittama marssi, luultavasti vuodelta 1867. Sekä Borenius että Lindh olivat musiikkia harrastavia lakimiehiä. Suomenkielisen tekstin marssiin on tehnyt E. Hiekkala. Laulu alkaa sanoilla Meren mahtavan laulun me tunnemme (). ”Uusmaalaisten marssi” tunnetaan myös nimellä ”Uudenmaan marssi”, mutta sitä ei pidä sekoittaa Oskar Merikannon säveltämään ja J. H. Erkon sanoittamaan ”Uudenmaan marssiin”, joka tunnetaan myös nimellä ”Uusmaan marssi”.Suomen sotilaan lauluja. 1933. Neljäs painos. Koonnut Sotilaspoika. Werner Söderström Osakeyhtiö, Porvoo. ==Suomenkieliset sanat== : 1. Meren mahtavan laulun me tunnemme, : oi, miten myrskyssä mielen se kiehtoo! : Kerran kehdossa lapsen se korvaan jo soi, : meidät miehiksi loihtii ja liehtoo; : Kun uhka on ukkosen, pauanteen, : tie tummuu ja taivas on harmaa, : me riennämme kuin vihur’ raikkahan veen : läpi maailman vauhtia varmaa. : 2. Eespäin kisa aaltoin on kimmeltäväin, : Eespäin tie tuulen on vapaan, : Päin, päin, väkivaltaa ja vääryyttä päin, : Eespäin, pojat, taattojen tapaan; : Kuin rientävi riemuiten kuolemahan : Laine luo kodin rakkahan rantaa, : Me tahdomme hurmeemme huuruavan, : Elon, hengenkin maallemme antaa. : 3. Perut taattojen tanteret armahat nää, : Mielen, miehuuden, kunnian, kunnon, : Isänmaan, joka intomme lämmittää : Lain turvan ja oikeudentunnon; : Kaikk’ kauniiksi, suureksi kartuttaen : Sen jättää tahdomme kerran : Me pojille polvien nousevien : Kuin henkemme huomahan Herran! ==Lähteet== Luokka:Suomalaiset isänmaalliset laulut Luokka:Suomalaiset sotilasmarssit
John Langenus

John Langenus (1891–1952) oli belgialainen jalkapalloerotuomari. Hän toimi erotuomarina ensimmäisessä jalkapallon MM-turnauksessa vuonna 1930. Hän tuomitsi Argentiinan ja Uruguayn välisen loppuottelun. Hän toimi tuomarina myös vuosien 1934 ja 1938 MM-turnauksissa, sekä vuoden 1928 olympiaturnauksessa. Siviiliammatiltaan hän oli toimittaja. == Lähteet == Luokka:Vuonna 1891 syntyneet Luokka:Vuonna 1951 kuolleet Luokka:Belgialaiset jalkapallotuomarit Luokka:Belgialaiset toimittajat
Anna Serner

Anna Serner (s. 11. lokakuuta 1964Anna Serner, Svensk Filmdatabas. Viitattu 1.6.2018 ) on ruotsalainen juristi ja Svenska Filminstitutetin toimitusjohtaja. Serner oli vuosina 1998–2006 toimitusjohtaja Ruotsin mainostoimistojen liitossa (Komm) ja 2008–2011 Tidningsutgivarnassa (TU). Hän on työskennellyt tasa-arvokysymysten hyväksi. Hän on opiskellut elokuva-alaa ja suorittanut Tukholman elokuvakoulussa kaksivuotisen tutkinnon. Hän on ollut jäsenenä useissa hallituksissa, kuten esimerkiksi Folkoperan, Berghs School of Communication, United Minds, Dagens Samhälle ja Fanzingo. Hänestä tuli Cissi Elwinin jälkeen Svenska Filminstitutetin toimitusjohtaja lokakuussa 2011.Noin puolet Ruotsin elokuvasäätiön rahoittamista elokuvista on naisten tekemiä. Helsingin Sanomat 1.6.2018 ==Lähteet== *"Anna Serner blir ny VD på SFI", Feber ===Viitteet=== ==Aiheesta muualla== * Anna Serners blogg * Svenska Filminstitutet Luokka:Elokuva-alalla toimivat henkilöt Luokka:Ruotsalaiset juristit Luokka:Vuonna 1964 syntyneet Luokka:Elävät henkilöt
Reppurin laulu

Reppurin laulu on Oskar Merikannon säveltämä ja Larin-Kyöstin sanoittama karjalankielinen laulu vuonna 1900 kantaesitetystä näytelmästä Juhannustulilla. Laulu tunnetaan parhaiten kertosäkeen alkusanoista ”Karjalan maill kuldakägözet kukkuu”. Näytelmässä laulun esittää reppuri eli kiertävä kaupustelija Miihala. Laulu esitetään perinteisesti kanteleen säestyksellä. Laulusta on olemassa ainakin kaksi hieman erilaista sanoitusta. Alkuperäisen version alkusanat ovat ”Luadogan meren randamill mie kazvoin kaugobriha”, ja kertosäe alkaa ”Karjalan maill kuldakägözet kukkuu, kirikön ristat kiildelöö”. Tämän version ovat levyttäneet muiden muassa Ture Ara, Vesa-Matti Loiri ja Matti Lehtinen. Myöhempi muunnelma sanoituksesta alkaa ”Luadogan meren randamil mie ylenin briha nuori” ja kertosäkeessä lauletaan ”Karjalan maill kuldakägözet kukkuu, monaster yözez loistuaa”. Näillä sanoilla laulun ovat levyttäneet ainakin Matti Salminen, Jaakko Ryhänen ja Ismo Alanko. On muitakin versioita, joissa sanoja on ilmeisesti yritetty muuttaa suomenkielisten helpommin ymmärrettäviksi, esim. ”monaster yöhön loistuaa”. Eräiden muunnelmien tekijä on kirjailija, opettaja ja karjalaisen kansanperinteen kerääjä Iivo Härkönen. ==Lähteet== ==Aiheesta muualla== * Larin-Kyösti, Juhannustulilla, näytelmä, jossa Reppurin laulun sanat (gutenberg.org) Luokka:Oskar Merikannon teokset Luokka:Suomalaiset musiikkikappaleet
Imukarppi

Imukarppi (Catostomus catostomus) on karppikalojen lahkoon kuuluva kalalaji, jota tavataan luonnonvaraisena Pohjois-Amerikassa ja Venäjällä. Se on taloudellisesti merkittävä kala Yläjärvellä, jossa sitä on tavattu jopa 180 metrin syvyydestä.' Imukarppia on istutettu myös Suomeen. Imukarppi kasvaa tyypillisesti 20–25 senttiä pitkäksi. Sillä on pitkulainen kuono ja paksut huulet, joiden avulla se voi tehokkaasti imeä pieniä selkärangattomia ja muuta syötävää joen pohjasta. Aikuisen kalan selkä on ruskea, musta tai vihertävä, kyljet vaaleammat ja vatsapuoli valkoinen. Nuoret yksilöt ovat mustapilkkuisia, tummanharmaita. == Lähteet == == Aiheesta muualla == * Laji.fi: Imukarppi (Catostomus catostomus) * ITIS: Catostomus catostomus Luokka:Imukarppikalat
Osuuskauppa Suur-Savo

Osuuskauppa Suur-Savo on S-ryhmään kuuluva alueosuuskauppa, joka toimii Etelä- Savossa 12 kunnan alueella. Yrityksen toimialoja ovat päivittäistavarakauppa, käyttötavarakauppa, hotelli- ja ravintolatoiminta, autokauppa ja liikennemyymälätoiminta. Suur-Savo ei omaa varsinaista rautakauppaa eli Kodin Terra-myymälöitä toisin kuin eräät muut alueosuuskaupat. Osuuskauppa Suur- Savon päätoimipaikka on Mikkeli. Savonlinna on osuuskaupan liiketoiminnan kannalta toiseksi merkittävin kaupunki, muun muassa oopperajuhlien tuoman ravintolakapasiteetin tarpeen vuoksi. Asiakasomistajia on noin 71000, joka edustaa 77 % toiminta-alueen talouksista. Alueella tapahtuneet kuntaliitokset eivät ole muuttaneet osuuskaupparajoja; Mikkeliin liitetyn Suomenniemen ja Savonlinnaan liitetyn Punkaharjun alueet kuuluvat yhä Etelä-Karjalan Osuuskaupan toimialueeseen. 1980-luvulla osuuskauppojen suuressa rakenneuudistuksessa Osuuskauppa Suur-Savoon liitettiin vuonna 1982 Mäntyharjun Osuuskauppa ja vuonna 1984 savonlinnalainen Osuuskauppa Keski- Saimaa sekä Joroisten, Jäppilän, Pieksämäen, Rantasalmen ja Sulkavan osuuskaupat. Haukivuoren Osuuskauppa säilyi pitkään itsenäisenä, kunnes liittyi lopulta mukaan vuonna 2007. == Toimipaikkoja == Sokos *Mikkeli *Savonlinna Prisma *Mikkeli *Savonlinna *Pieksämäki ABC *Juva *Jäppilä *Kuortti *Haukivuori Mikkeli *Pitkäjärvi Mikkeli *Kerimäki Savonlinna *Mäntyharju *S-Market Pieksämäki *Lähi-ABC Pieksämäki *Rantakylä Mikkeli *Rantasalmi *Lähi-ABC Savonlinna *Prisma Savonlinna *Lähi-ABC Tuukkala Mikkeli S-market *Haukivuori *Hirvensalmi *Joroinen *Juva *Kerimäki *Mertala Savonlinna *Keskusta Mikkeli *Mäntyharju *Peitsari Mikkeli *Pieksämäki *Rantakylä Mikkeli *Rantasalmi *Ristiina *Keskusta Savonlinna *Sulkava *Urpola Mikkeli Sale *Anttola *Enonkoski *Hurissalo *Jäppilä *Kontiopuisto Pieksämäki *Laajalampi Mikkeli *Keskusta Mikkeli *Naarajärvi *Otava *Pertunmaa *Puumala *Savisilta Mikkeli *Savonranta *Tahiniemi Pieksämäki *Tusku Mikkeli *Virtasalmi Sokos Hotels *Original Sokos Hotel Vaakuna, Mikkeli *Original Sokos Hotel Seurahuone, Savonlinna Autokaupat *Etelä-Savon Auto Mikkeli *Etelä-Savon Auto Savonlinna *Karla Mikkeli *Karla Varkaus *Savon Autokeskus Mikkeli ==Lähteet== == Aiheesta muualla == * Osuuskauppa Suur-Savon verkkosivut Luokka:Alueosuuskaupat Luokka:Etelä-Savo
Odakyū-rautatiet

Odakyū-rautatiet () on japanilainen rautatieyhtiö, joka toimii Suur-Tokion alueella Tokion metropolissa ja Kanagawan prefektuurissa. Se luetaan suurten yksityisten rautatieyhtiöiden (ōte-shitetsu) joukkoon. Odakyūn päälinja yhdistää Tokion Odawaran kaupunkiin, mistä yhtiö on saanut nimensä. Sen rautatielinjojen yhteispituus on 120,5 kilometriä, ja se kuljettaa päivittäin noin 2,03 miljoonaa matkustajaa. Odakyū on osa Odakyū Groupia, johon kuuluu lukuisia muita yrityksiä muun muassa liikenteen, matkailun, vähittäiskaupan ja kiinteistönvälityksen aloilta. Yhtiöllä on 3 637 työntekijää. Sen pääkonttori sijaitsee Tokion Shinjukun erillisalueen Nishishinjukun kaupunginosassa. == Historia == Odakyū-rautatiet on perustettu nimellä Odawara kyūkō tetsudō (, ’Odawaran pikarautatie’) 1. toukokuuta 1923, ja liikennöinnin yhtiö aloitti Odawara-linjalla huhtikuussa 1927. Enoshima-linja avattiin vuonna 1929. == Linjat == Odakyū-rautateiden kolme linjaa liittävät Tokion Odawaran kaupunkiin Sagaminlahden rannikolla, Shōnanin alueeseen ja Enoshimaan sekä Tama New Townin asuinalueeseen Tokion länsipuolella. Pääteasema Tokiossa on Shinjuku. Odakyū harjoittaa läpiajoliikennettä muiden rautatieyhtiöiden linjoille: Tokion päässä Tōkyō metron Chiyoda-linjalle ja sitä kautta JR Higashi-Nihonin Jōban-linjalle Torideen saakka, lännessä taas Hakone tozan -rautatielinjalle Hakonen ja Fujin suuntaan sekä JR Tōkain Gotenba-linjalle. Symboli Linja Japaniksi Reitti Pituus (km) Odawara-linja 小田急小田原線 Shinjuku–Odawara 82,5 Enoshima-linja 小田急江ノ島線 Sagami-Ōno–Katase-Enoshima 27,4 Tama-linja 小田急多摩線 Shin- Yurigaoka–Karakida 10,6 == Lähteet == == Aiheesta muualla == *Yhtiön internetsivut Luokka:Japanilaiset rautatieyhtiöt
Madagaskarin kansalliskirjasto

Madagaskarin kansalliskirjasto () on Madagaskarin pääkaupungissa Antananarivossa toimiva kansalliskirjasto. Se on perustettu vuonna 1961. YK:n erityisjärjestö Unescon mukaan Madagaskarin aikuisväestöstä (yli 15-vuotiaat) lukutaitoisia oli 76,8 prosenttia (vuonna 2012). ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) *Head Librarian Francine Ramarokoto (linkedin.com) Luokka:Afrikan kirjastot Luokka:Kansalliskirjastot Luokka:Madagaskarin rakennukset ja rakennelmat Luokka:Madagaskarilainen kulttuuri Luokka:Antananarivo
Conten I hallitus

Conten I hallitus oli pääministeri Giuseppe Conten johtama Italian tasavallan 65. hallitus, joka muodostettiin 1. kesäkuuta 2018. Siihen kuuluivat populistipuolueet Viiden tähden liike (M5S) ja Lega (L). Hallitus erosi 5. syyskuuta 2019 ja sitä seurasi Conten II hallitus. ==Hallitus== Luokka:Italian hallitukset
Ifeoma Kulmala

Ifeoma Kulmala (s. 10. elokuuta 1988 Helsinki) on suomalainen jalkapalloerotuomari ja entinen yleisurheilija, joka on toiminut kansainvälisenä FIFA-erotuomarina vuodesta 2014 lähtien. Vuonna 2017 Suomen Palloliitto valitsi Kulmalan vuoden naiserotuomariksi. Naisten otteluiden lisäksi hän on tuominnut myös miesten Kakkosessa vuodesta 2015 lähtien. Yleisurheilussa Kulmala voitti Helsingin Kisa-Veikkojen joukkueessa 4×400 metrin viestin SM-kultaa vuonna 2008 ja 4×800 metrin viestin SM-kultaa 2009 ja SM-hopeaa 2008. Kulmala on pelannut myös rugbya Helsinki Rugby Clubissa ja Suomen naisten rugbymaajoukkueessa. == Lähteet == Luokka:Suomalaiset jalkapallotuomarit Luokka:Suomalaiset pikajuoksijat Luokka:Suomalaiset rugbynpelaajat Luokka:Vuonna 1988 syntyneet Luokka:Elävät henkilöt
Noël Brunet

Noël Armand Brunet (25. joulukuuta 1916 Montreal – 11. elokuuta 1973 Chicoutimi) oli kanadalainen viulisti ja musiikkipedagogi.The Canadian Encyclopedia: Noël Brunet Brunet suoritti opintoja ensin veljensä Henrin ja sitten Alfred De Sèven johdolla. Hän jatkoi opiskelua Maurice Onderet'n johdolla McGillin konservatoriossa, jossa hän sai viidesti stipendin. Hän voitti vuonna 1936 Prix d'Europen ja pääsi opiskelemaan Brysselin kuninkaalliseen konservatorioon Alfred Duboisin johdolla. Hän sai muun muassa konservatorion ensipalkinnon vuonna 1939. Samana vuonna hän teki ammattimaisen debyyttinsä Ludwig van Beethovenin konserton esityksessä. Tätä seurasivat resitaalit Belgiassa ja Alankomaissa. Palattuaan Mnotrealiin vuonna 1939 Brunet aloitti aktiivisen uransa Kanadassa ja Yhdysvalloissa. Samoihin aikoihin hän yhä opiskeli Theodore ja Alice Pashkusin johdolla New Yorkissa sekä Joseph Szigetin johdolla Kaliforniassa. Brunetille sävelsivät uusia teoksia monet säveltäjät, kuten Jean Papineau-Couture, Alexander Brott ja Jean Vallerand. Muun toimintansa ohella Brunet muun muassa opetti California Institute of the Artsissa ja toimi Chicoutimin konservatorion johdossa (1972–1973). Hänen oppilaidensa joukossa olivat Gilles Baillargeon, Langis Breton, John Charuk, Jasmine Perron, Gérald Sergent ja Jacques Verdon. == Lähteet == Luokka:Kanadalaiset viulistit Luokka:Vuonna 1916 syntyneet Luokka:Vuonna 1973 kuolleet
Variskivi

Variskivi on Laatokan pohjoisrannalla Salmissa sijaitseva entinen rajakivi. Variskiven kautta kulki Ruotsin ja Venäjän raja Stolbovan rauhasta 1617 alkaen aina Uudenkaupungin rauhaan 1721 saakka. Kivi oli uudelleen Suomen suuriruhtinaskunnan ja Venäjän rajakivenä 1811-1917 ja sen jälkeen itsenäisen Suomen ja Neuvostoliiton rajakivenä Moskovan rauhaan 1940 saakka.Sotahistorialliset kohteet Suomen Sotahistoriallinen Seura ry : Variskivi, Salmi Rajalinja tuli Variskivelle Laatokan yli suoraan ja jatkui sitten Variskiveltä luoteeseen rantaviivaa pitkin Vino-ojalle noin 2 kilometrin matkan niin että ranta kuului Venäjälle ja vesialue Suomelle. Raja jatkui sitten pitkin Vino-ojaa kolme kilometriä koilliseen aina maantiehen saakka ja kulki sitten maantien lännen puoleista ojaa pitkin kilomatrin matkan kaakkoon Mantsilan Rajakivelle jossa rajaviiva ylitti tien ja jatkui sitten pohjoiskoilliseen kohti Suojärveä. Punaista graniittia oleva neliskulmainen Variskivi sijaitsee rantavedessä ja on noin kaksi metriä korkea. Kiveen hakattiin Stolbovan rauhan rajamerkkeinä Venäjän puolelle ristit ja Ruotsin puolelle kruunut. Toinen Salmissa sijainnut Stolbovan rauhan rajakivi oli Virtelässä Laatokan rantaa pitkin kulkeneen maantien varrella ollut Virtelän kivi johon oli hakattuna teksti Huc Regni posuit fines Gustavus Adolphus, Rex Svecorum; fausto numine duret opus (Tähän Kustaa Aadolf, ruotsalaisten kuningas, asetti valtakunnan rajan; Jumalan avulla olkoon tämä työ pysyvä.) 1617. Tämä kivi kaadettiin myöhemmin ja hakattiin palasiksi.Variskivi (heninenet) == Lähteet == == Aiheesta muualla == * Valtakunnan rajapyykit, Jonkerin kivi ja Variskivi (Varashev) , Museovirasto, Historian kuvakokoelma (Finna) Luokka:Siirtolohkareet Luokka:Rajakivet Luokka:Salmi
Pyörökuonosiika

Pyörökuonosiika (Coregonus nasus) Euraasiassa ja Pohjois-Amerikan pohjoisosissa elävä lohikalojen lahkoon kuuluva vaelluskala. Pyörökuonosiika kasvaa yleisesti 45 cm pitkäksi. Suurin julkaistu paino on ollut yli 15 kg. Muiden siikojen tapaan sillä on pitkulainen vartalo ja hopeanhohtoiset suomut, mutta pyörökuonosiika on tukevarakenteisempi kuin sukulaisensa. Sen suu osoittaa alaspäin ja sitä peittää lihaksikas ylähuuli. Pyörökuonosiikaa tavataan kaikissa Pohjoiseen jäämereen laskevissa vesistöissä Volongasta (46°E) ja Petšorasta Alaskaan (102°W). Sitä tavataan harvinaisena myös murtovedessä, jonka suolapitoisuus on 9-15 ‰ tai vähemmän. == Lähteet == Luokka:Lohikalat
Sunnuntai (kappale)

Sunnuntai on Martti Turusen säveltämä laulu Aleksis Kiven samannimiseen runoon. Se on kuoronjohtajana tunnetun Turusen sävellysluettelossa opus 25 numero 1 ja kuuluu hänen tunnetuimpiin sävellyksiinsä joululaulun ”Me käymme joulun viettohon” ohella. Laulu alkaa sanoilla ”Mä muistan sen lempeän laakson, ainiaan muistan sen”. Se on sävelletty yksinlauluksi, mutta sitä esitetään usein kaksiäänisenä duettona ja erilaisina kuorosovituksina. Laulun tunnettuja levyttäjiä ovat Mauno Kuusisto, Kauko Käyhkö ja Veikko Tyrväinen. Kari Rydman kuvaa Sunnuntaita mestarillisen kauniiksi ja kiihkeäksi: ”Ilahduttavasti siinä kukki Aleksis Kiven eroottinen hämäläismurteiden sävyttämä kieli, vieläpä alkuperäisessä muodossaan, kielipoliisien siivouksista vapaana.” Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Sunnuntai” oli yksi 35:stä eniten mainintoja saaneesta. ==Lähteet== ==Aiheesta muualla== *Kiven runo Runosto-sivustolla Luokka:Suomalaiset musiikkikappaleet
Lasirasbora

Lasirasbora (Danionella translucida) on seeprakalojen heimoon kuuluva aasialainen kalalaji. Se kasvaa vain 10-11 millimetriä pitkäksi ja on näin maailman pienimpiä kaloja. Se löydettiin 1980-luvulla Myanmarin Bago Yoman vuoristopuroista. == Lähteet == == Aiheesta muualla == * Danionella translucida Seriously Fish Luokka:Danioninae
Suomen salossa

Suomen salossa on Juhana Ennolan säveltämä laulu Yrjö Sakari Yrjö-Koskisen samannimiseen runoon. Reippaan ja iloisen isänmaallisen laulun sanat alkavat ”Honkain keskellä mökkini seisoo Suomeni soreassa salossa”, ja kertosäe alkaa ”Hoi laari laari laa...”. Laulun toinen säkeistö alkaa lintutieteellisesti virheellisellä säkeellä: ”Kaukana käkönen korvessa kukkuu, sulhonsa suloutta ylistää”. Todellisuudessa vain uroskäki kukkuu, ei naaras. Virossa laulu tunnetaan Lydia Koidulan kääntämänä nimellä Isamaa hiilgava pinnala paistab. Laulu esitettiin Viron laulujuhlilla ensi kerran vuonna 1879 ja sitä esitetään myös Anna Raudkatsin 1920-luvulla suunnittelemana laulutanssina. ==Lähteet== ==Aiheesta muualla== Luokka:Suomalaiset isänmaalliset laulut
Honor 10

Honor 10 on Huawein valmistama älypuhelin, joka julkaistiin 15. toukokuuta 2018. Se on Honor 9:n seuraaja. Honor 10 on osa Huawein valmistamaa Honor- mallistoa. == Ominaisuudet == Honor 10 käyttää Androidiin pohjautuvaa Emotion UI -käyttöliittymää. Puhelimessa on kahdeksanytiminen (4×2,4 GHz & 4×1,80 GHz) Kirin 970 -järjestelmäpiiri. Honor 10:ssa on 5,84 tuuman näyttö, jonka tarkkuus on 1 080 × 2 280 pikseliä. Honor 10:ssa on kaksi takakameraa, joista toinen on 16 megapikseliä ja toinen 24 megapikseliä. Honor 10:ssa on USB Type-C -liitäntä, joka tukee Qualcommin Quick Chargea ja Huawein omaa pikalatausta. == Lähteet == Luokka:Android-pohjaiset laitteet Honor 10 Luokka:Vuoden 2018 matkapuhelimet
SGI O2

SGI O2 (myös tyyliteltynä O) oli SGIn valmistama alemman hintaluokan Unix- työasema, joka oli SGI:n viimeinen yritys valmistaa alemman teholuokan työasemia. Tietokone oli suunnattu multimediakäyttöön ja toteutti OpenGL 1.1 -tuen. Mallin tuotanto loppui 30. syyskuuta 2002 ja tuki loppui 31. joulukuuta 2013. == Tekniset tiedot == Tietokoneessa oli yksi MIPS R5000 -suoritin ja useita ASIC-piirejä näyttö- ja grafiikkatoimintojen toteutukseen. Muistimäärä oli mahdollista laajentaa 64 megatavusta 1 gigatavuun asti. Tietokone käytti UMA-muistiarkkitehtuuria, jossa näyttö- ja grafiikkatoimintoja käsittelevät piirit pystyivät jakamaan keskusmuistia suorittimen kanssa. == Lähteet == Luokka:Työasemat Luokka:SGI:n tietokoneet Luokka:Vuoden 1996 tietokoneet
Jean Vallerand

Jean d'Auray Vallerand (24. joulukuuta 1915 Montreal – 24. kesäkuuta 1994 Montreal) oli kanadalainen säveltäjä, musiikkikriitikko, kapellimestari ja viulisti. Hän opiskeli viulunsoittoa Lucien Sicotten (1920–1935) sekä musiikin teoriaa ja sävellystä Claude Champagnen (1935–1942) johdolla.The Canadian Encyclopedia: Jean Vallerand Vallerand voitti vuonna 1940 Québecin Festival- concours de musiquen Schumann-palkinnon laulustaan "Les roses à la mer", jonka myöhemmin esittivät Jeanne Desjardins ja Mary Henderson. Hän sävelsi myös muun muassa musiikkia CBC:n tuottamiin näytelmiin, Nocturnen orkesterille sekä vuonna 1952 Noël Brunetin ja John Newmarkin kantaesittämän ja sittemmin viululle ja orkesterille sovitetun sonaatin viululle ja pianolle. Vallerandista tehtiin vuonna 1991 Québecin kansallisen ritarikunnan ritari. == Lähteet == Luokka:Kanadalaiset säveltäjät Luokka:Musiikkikriitikot Luokka:Kanadalaiset viulistit Luokka:Kanadalaiset kapellimestarit Luokka:Kanadalaiset kriitikot Luokka:Vuonna 1915 syntyneet Luokka:Vuonna 1994 kuolleet
Luigi Di Maio

Luigi Di Maio (s. 6. heinäkuuta 1986 Pomigliano d’Arco, Napoli) on italialainen poliitikko. Hän oli Viiden tähden liikkeen johtaja 23.9.2017–22.1.2020. Di Maio toimi varapääministerinä ja talouskehitys- sekä työ- ja yhteiskunta-asiain ministerinä Conten ensimmäisessä hallituksessa 1.6.2018–5.9.2019. Oikeistopopulistisen La Lega -puolueen lähdettyä Viiden tähden liikkeen kanssa muodostamastaan yhteishallituksesta tuli Luigi Di Maiosta Conten toisen hallituksen ulkoministeri syyskuussa 2019. Tammikuussa 2020 Luigi Di Maio ilmoitti eroavansa Viiden tähden liikkeen johdosta. Hän oli ulkoministerinä myös helmikuussa 2021 aloittaneessa Mario Draghin johtamassa hallituksessa. Kesäkuussa 2022 Di Maio ilmoitti eroavansa Viiden tähden liikkeestä. Hän perusti uuden puolueen, Impegno civicon, joka liittoutui vuoden 2022 parlamenttivaaleissa Demokraattisen puolueen kanssa. Di Maio ei tullut uudelleenvalituksi Italian edustajainhuoneeseen. Toukokuussa 2023 hänet nimitettiin Euroopan unionin erityisedustajaksi Persianlahden alueelle. ==Lähteet== == Aiheesta muualla == Luokka:Italian ministerit Luokka:Italian ulkoministerit Luokka:Vuonna 1986 syntyneet Luokka:Elävät henkilöt
Hannes Tammi

Hannes Tammi (; 1890 Tampere – 21. marraskuuta 1937 Leningrad) oli Kanadassa ja Neuvostoliitossa työskennellyt teatteriohjaaja. Tammi aloitti teatteriharrastuksensa Korkeakosken työväennäyttämöllä. Hän oli työskennellyt Korkeakosken kenkätehtaalla kuusivuotiaasta lähtien. Vuonna 1908 Tammi muutti Kanadaan, jossa hän toimi usean eri työväennäyttämön johtajana. Vuonna 1923 Tammi muutti Neuvostoliittoon, jossa hän työskenteli Kemerovon hiilikaivoksilla. Kahden vuoden aikana hän ohjasi kuusi suomenkielistä ja yhden englanninkielisen näytelmän. Vuonna 1926 Tammi siirtyi Leningradiin, jossa hänet valittiin Suomalaisen valistustalon näytelmäpiirin ohjaajaksi. Sittemmin hänestä tuli Leningradin suomalaisen teatterin taiteellinen johtaja. Tammi pidätettiin Stalinin vainoissa maaliskuussa 1937. Hänet tuomittiin kuolemaan syytettynä vakoilusta ja vastavallankumouksellisesta toiminnasta. Tammi ja hänen kääntäjänä työskennellyt vaimonsa Olga ammuttiin samana päivänä. ==Lähteet== Luokka:Neuvostoliittolaiset teatteriohjaajat Luokka:Stalinin vainoissa kuolleet Luokka:Vuonna 1890 syntyneet Luokka:Vuonna 1937 kuolleet
Kreikannahkiainen

Kreikannahkiainen (Eudontomyzon hellenicus) on erittäin uhanalainen nahkiaislaji. Se tunnetaan vain kahdelta valuma-alueelta Kreikasta, joista yhdestä sitä ei ole onnistuttu enää löytämään laajoissa tutkimuksissa. Se elää kylmävesilähteissä ja lähdepohjaisissa puroissa. Kreikannahkiainen lisääntyy joulukuussa ja tammikuussa. Se ei elä loisena eikä syö täysikasvuisena. Kreikannahkiaista uhkaa elinympäristön tuhoutuminen ja veden otto. == Lähteet == * === Viitteet === == Aiheesta muualla == * Luokka:Ympyräsuiset Luokka:Uhanalaiset kalat
Trineksapakki-etyyli

Trineksapakki-etyyli (C13H16O5) on orgaaninen yhdiste. Rakenteeltaan se on etanolin ja trineksapakin eli 4-syklopropyyli(hydroksi)metylideeni-3,5-dioksosykloheksaani-1-karboksyylihapon esteri. Yhdistettä käytetään maataloudessa kasvien kasvua säätelevänä aineena. ==Ominaisuudet ja käyttö== Huoneenlämpötilassa trineksapakki-etyyli on valkoista kiteistä ainetta. Viitattu 2.6.2018 Yhdiste liukenee kohtalaisesti veteen ja metanoliin, asetonitriiliin ja sykloheksanoniin. Trineksapakki- etyyli hillitsee kasvien kasvua estämällä gibberelliini biosynteesin. Yhdiste estää myös eteeniin muodostumista kasveissa, koska se on ACC- oksidaasientsyymin inhibiittori.Horace G. Cutler & Stephen J. Cutler: Growth Regulators, Plant, Kirk-Othmer Encyclopedia of Chemical Technology, John Wiley & Sons, New York, 2004. Viitattu 2.6.2018Wilhelm Rademacher & Lutz Brahm: Plant Growth Regulators, Ullmann's Encyclopedia of Industrial Chemistry, John Wiley & Sons, New York, 2010. Viitattu 2.6.2018 Trineksapakki-etyyliä käytetään maataloudessa kasvien kasvun kontrolloimiseen. Sen avulla voidaan esimerkiksi estää viljojen tai rypsin kasvaminen liian korkeaksi. Lisäksi sitä käytetään nurmilla. ==Lähteet== Luokka:Orgaaniset yhdisteet
Prass Press

Prass Press () on bulgarialainen satiirilehti. Se ilmestyy kahden viikon välein. Se muistuttaa ranskalaista Charlie Hebdoa. Lehden ovat perustaneet Tchavdar Nikolov ja Christo Komarnitski. Koska Bulgariassa jakelupisteet ovat hallitusta lähellä olevan oligarkin omistuksessa, lehden tekijät toimittavat lehdet itse myyntipisteisiin. Lehden painos oli alkuun 10 000 kappaletta, ja sitä myytiin hyvin, mutta myynti on sittemmin pudonnut kahteen otteeseen. Bulgaria on sijalla 111 Toimittajat ilman rajoja -järjestön lehdistönvapautta koskevassa vertailussa, koska jakeluyritykset ovat lähes 90-prosenttisesti yhden oligarkin, kansanedustaja Delyan Peevskin, omistuksessa. Hän omistaa äitinsä kanssa myös monia lehtiä ja tv-kanavia. ==Lähteet== == Aiheesta muualla == * * * * * Prass Press Прас-Прес Lehden verkkosivut. Luokka:Bulgarialaiset viestimet Luokka:Pilalehdet
Sega Daily

Sega Daily () on bulgarialainen sanomalehti. Se on Bulgarian viimeisiä riippumattomia lehtiä, ja kustantajaa on yritetty saada lähtemään alalta. Bulgaria oli aiemmin sijalla 37 Toimittajat ilman rajoja -järjestön lehdistönvapautta koskevassa vertailussa, mutta sijoitus on nykyisin 111, sillä jakeluyritykset ovat lähes 90-prosenttisesti yhden oligarkin, kansanedustaja Delyan Peevskin, omistuksessa. Hän omistaa äitinsä kanssa myös monia lehtiä ja tv-kanavia. ==Tunnustukset== *2002: Zeit-säätiön Gerd Bucerius-Förderpreis Freie Presse Osteuropas ==Lähteet== == Aiheesta muualla == * Sega Daily lehden verkkosivut Luokka:Bulgarialaiset viestimet Luokka:Sanomalehdet
Jättibarbi

Jättibarbi (Catlocarpio siamensis) on isokokoinen karppien heimoon (Cyprinidae) kuuluva särkikala. Se oli aikoinaan merkittävä ruokakala Thaimaassa, Laosissa ja Kambodžassa, mutta 1990-luvulta alkaen sen kanta on pienentynyt rajusti. == Ulkonäkö ja koko == Jättibarbilla on hyvin suuret mustat tai tummanharmaat suomut, joiden ulkoreuna on vaaleamman harmaa, sininen tai vihreä. Huulet ovat turpeat ja vaaleanpunaiset. Kalalla ei ole lainkaan rintaeviä. Suurimmat jättibarbit ovat painaneet 300 kg. Kala kasvaa hitaasti, eikä yli 150 kg kaloja ole saatu moniin vuosiin. Kalastuksen oppaat pitävät nykyisin tyypillisenä hyvänä saaliina 30 kg kalaa, ja 50 kg kalaa mahdollisena mutta harvinaisena. == Levinneisyys ja elinympäristö == Jättibarbia on tavattu Maeklong-, Mekong- ja Chao Phraya -jokien vesistöissä Thaimaassa, Kambodžassa, Laosissa ja Vietnamissa, mutta se on hävinnyt 1990-luvulla Chao Phrayasta. Aikuiset jättibarbit viettävät ainakin osan vuotta Mekong-joen laajoissa suvannoissa, kun taas poikaset pysyttelevät suoalueilla ja pienissä sivujoissa. == Lähteet == Luokka:Karpit Luokka:Uhanalaiset kalat
Londonderry Air

Londonderry Air eli tunnetuimman sanoituksensa mukaan Danny Boy on pohjoisirlantilainen kansansävelmä, joka tunnetaan useina eri sanoitusversioina ympäri maailman erityisesti englanninkielisissä maissa. Sitä käytetään Pohjois-Irlannin epävirallisena kansallislauluna muun muassa Kansainyhteisön kisoissa. Laulun alkuperästä ei ole varmuutta, mutta se tuli julkisuuteen 1800-luvun puolessavälissä, kun Londonderryn eli Derryn kaupunkiin markkinoille saapuvien maalaisten lauluja muistiin kirjoittanut Jane Ross luovutti laulun nuotit George Petrie -nimiselle kansanlaulujen keräilijälle. Petrie julkaisi sen vuonna 1855 toimittamassaan kirjassa The Ancient Music of Ireland. Sävelmää on käytetty lukuisten englanninkielisten sanoitusten pohjana ja käännetty myös muille kielille monina versioina. Parhaiten laulu tunnetaan kansainvälisesti nimellä Danny Boy, jonka sanat alkavat ”Oh Danny Boy, the pipes, the pipes are calling...”. Sanoituksen on tehnyt brittiläinen lakimies ja runoilija Frederic Weatherly 1910-luvun alussa muokkaamalla aiemmin laatimansa tekstin sopimaan paremmin tähän melodiaan. Suomeksi Londonderry Air tunnetaan ainakin kolmena sanoituksena. Kullervo on suomentanut sen nimellä ”Jos olisin...” Katherine Tynan Hinksonin tekstistä, joka alkaa sanoin ”Would God I were the tender apple blossom...”. Chrisse Johansson on suomentanut ”Danny Boy” -tekstin samalla nimellä. Sanoilla ”On hiljainen maa jälkeen sodan turhuuden” alkavan tekstin on levyttänyt Tapio Heinonen vuonna 1970. Seija Vuoma on sanoittanut sävelmän nimellä ”Joki ja tuuli” Arja Havakan samannimiselle albumille (2013). ==Lähteet== ==Aiheesta muualla== *McCourt, Malachy: Danny Boy: The Legend of the Beloved Irish Ballad. Hachette UK, 2014. ISBN 9780762455003. Luokka:Irlantilaiset kansanlaulut Luokka:Pohjois-Irlanti Luokka:Derry Luokka:Chrisse Johanssonin sanoittamat kappaleet
Dance Gavin Dance (albumi)

Dance Gavin Dance (myös Death Star kansikuvan takia) on yhdysvaltalaisen post- hardcoreyhtye Dance Gavin Dancen toinen kokopitkä albumi, jonka julkaisi Rise Records 19. elokuuta 2008. Se oli yhtyeen ensimmäinen albumi uuden laulajan Kurt Travisin kanssa. Albumin ensimmäinen single, The Robot with Human Hair Pt 3, julkaistiin toukokuussa 2008. == Kappaleet == # # # # # # # # # # # # # == Lähteet == Luokka:Vuoden 2008 albumit Luokka:Dance Gavin Dancen albumit
Kalastajan laulu

Kalastajan laulu (, alkuperäisäänite nimellä Rannakolhoosis.) on virolaisen Valter Ojakäärin säveltämä laulu, joka tunnetaan erityisesti Georg Otsin levytyksenä. Laulu alkaa suomeksi sanoin ”Tämä venheeni ei ole linnunluust”. Vironkieliset sanat ovat peräisin Debora Vaarandin vuonna 1949 julkaisemasta runosta Uus paat, jonka Ots äänitti viroksi vuonna 1950 nimellä Rannakolhoosis. Alkuperäinen nimi tarkoittaa uutta venettä, jota myös teksti kuvaa. Virossa elettiin maatalouden kollektivisoinnin aikaa ja runoa julkaistiin myös rantakolhoosia tarkoittavalla nimellä, joka siirtyi alkuperäisäänitteelle. Suomenkielisen tekstin käänsi Viron radion suomenkielinen toimitus. Laulu tuli tunnetuksi Georg Otsin ensimmäiseltä Suomessa julkaistulta äänilevyltä, jonka A-puolella oli suosittu ”Saarenmaan valssi”. Alkuaan Viron radion suomenkieliselle toimitukselle vuonna 1954 tehdyt äänitykset julkaistiin gramofonilevyllä heinäkuussa 1957. Kummassakin Otsia säestää Viron radion viihdeorkesteri Rostislav Merkulovin johtamana. Suomeksi ”Kalastajan laulun” ovat levyttäneet myös Lasse Hoikka ja Souvarit vuonna 1987 sekä Benny Törnroos vuonna 1994. ==Lähteet== Luokka:Virolaiset musiikkikappaleet
Valter Ojakäär

Valter Ojakäär (10. maaliskuuta 1923 Pärnu – 27. lokakuuta 2016 Pärnu) oli virolainen säveltäjä, jazzmuusikko ja tietokirjailija. Hänen pääteoksensa on ooppera Kuningal on külm, joka perustuu A. H. Tammsaaren suomeksikin esitettyyn satiiriseen komedianäytelmään Kuninkaalla on kylmä. Sekä Virossa että Suomessa Ojakäär tunnetaan parhaiten Georg Otsin tunnetuksi tekemän ”Kalastajan laulun” säveltäjänä. Valter Ojakäär innostui jazzista opiskellessaan Pärnun poikalyseossa 1930-luvulla ja opetteli soittamaan saksofonia ja klarinettia. Hän oli 1950-luvulla mukana perustamassa Neuvosto- Virossa karsaasti katsottua Tallinnan jazzfestivaalia ja osallistui sen järjestelyihin aktiivisesti myöhemminkin. Ojakäär on toimittanut jazzohjelmia Viron radioon ja eläkevuosinaan hän laati Viron populaarimusiikista kolmiosaisen historiikkiteoksen. Vuonna 2000 Ojakäär palkittiin Eesti Muusikaauhinnad -gaalassa vaikutuksestaan Viron musiikkielämään. ==Lähteet== Luokka:Virolaiset säveltäjät Luokka:Vuonna 1923 syntyneet Luokka:Vuonna 2016 kuolleet Luokka:Virolaiset muusikot Luokka:Virolaiset tietokirjailijat
Euroopan cup-voittajien cup 1981–1982

Koripallon Euroopan cup-voittajien cupin kausi 1981–1982 oli kilpailun 16:s. Cupin mestaruuteen ylsi jugoslavialainen Cibona Zagreb, joka voitti loppuottelussa espanjalaisen Real Madridin jatkoajan jälkeen 96–95.linguasport.com == Ensimmäinen kierros == 1\. joukkue Yhteistulos 2. joukkue 1. osaottelu 2. osaottelu BBK BMS 214–158 Sandvika BBK 107–63 107–95 Tampereen Pyrintö 163–184 BBC Nyon 79–87 84–97 Crystal Palace 222–161 Valur 118–80 104–81 SL Benfica 162–184 Gent 81–83 81–101 Norrköpings UBF 171–191 SCM Le Mans 77–89 94–102 Hapoel Ramat Gan BC 4–0* AEL 2–0 2–0 Beşiktaş JK 178–179 CS Dinamo București 98–98 80–81 MAFC 178–188 AEK Ateena BC 98–87 80–101 AS Soleuvre 107–201 BS Leiden 57–94 50–107 (*) Luovutusvoitto == Toinen kierros == == Puolivälierät == == Välierät == 1\. joukkue Yhteistulos 2. joukkue 1. osaottelu 2. osaottelu Virtus Bologna 172–186 Real Madrid 78–79 94–107 Stroitel 148–158 Cibona Zagreb 82–66 66–92 == Loppuottelu == == Lähteet == * Cup Winner's Cup 1981–82 linguasport.com === Viitteet === Luokka:Koripallosarjat
Wales lasten Eurovision laulukilpailussa

Wales osallistui Lasten Eurovision laulukilpailuun ensimmäistä kertaa vuonna 2018. Wales on aiemmin osallistunut kilpailuun osana Isoa-Britanniaa vuosina 2003, 2004 ja 2005. ==Osallistujat== Vuosi Esittäjä Kappale Sijoitus Pisteet 2018 Manw ”Perta” 20 29 2019 Erin Mai "Calon Yn Curo" 18 35 ==Lähteet== Luokka:Lasten Eurovision laulukilpailut maittain Luokka:Walesin musiikki